Document ID: /roh_data/filtered/fineweb-2-filterrobots_roh.jsonl.gz/43131

La pli auta dretgira taliana ha confermà la sentenzia da 16 onns praschun cunter l'anteriur chapitani da la nav da cruschera. Il chasti cunter Schettino è però main aut che pretendì da la procura publica taliana. Quella aveva pretendì 26 onns praschun.
Catastrofa tar l'insla Giglio
Schettino aveva navigà la nav da cruschera cura che quella aveva fatg naufragi tar l'insla da Giglio avant la costa da la Toscana il schaner 2012. Tar la catastrofa eran vegnidas per la vita 32 persunas. Schettino aveva bandunà la nav malgrà ch'i aveva anc passagiers a bord. En tut eran 4'000 persunas a bord da la Costa Concordia.
Schettino snega d'esser culpaivel.
RR Novitads 21:00